vALSTYBINĖ ENERGETIKOS reguliavimo taryba

NUTARIMAS

DĖL Gamtinių DUJŲ įmonių ir energijos išteklių biržos operatoriaus 2021 metų finansinio pajėgumo vertinimo

2022 m. birželio 30 d. Nr. O3E-967

Vilnius

Vadovaudamasi Lietuvos Respublikos gamtinių dujų įstatymo 7 straipsnio 2 dalies
8 punktu, Lietuvos Respublikos energetikos įstatymo 21 straipsnio 5 dalies 3 punktu, Gamtinių dujų perdavimo, skirstymo, laikymo, suskystintų gamtinių dujų pakartotinio dujinimo, rinkos operatoriaus licencijavimo ir gamtinių dujų tiekimo leidimų išdavimo taisyklių, patvirtintų Lietuvos Respublikos Vyriausybės 2011 m. spalio 27 d. nutarimu Nr. 1246 „Dėl Gamtinių dujų perdavimo, skirstymo, laikymo, skystinimo, tiekimo ir rinkos operatoriaus licencijavimo taisyklių patvirtinimo“, 55 punktu, Ūkio subjektų technologinio, finansinio ir vadybinio pajėgumo įvertinimo tvarkos aprašo, patvirtinto Valstybinės energetikos reguliavimo tarybos (toliau – Taryba) 2009 m. sausio 29 d. nutarimu
Nr. O3-6 „Dėl Ūkio subjektų technologinio, finansinio ir vadybinio pajėgumo įvertinimo tvarkos aprašo patvirtinimo“, 4.6 ir 15.2 papunkčiais bei atsižvelgdama į Tarybos Dujų ir elektros departamento Dujų skyriaus 2022 m. birželio 27 d. pažymą Nr. O5E-877 „Dėl finansinio pajėgumo normatyvinio rodiklio žemutinių reikšmių nustatymo gamtinių dujų sektoriuje ir dujų įmonių ir energijos išteklių biržos operatoriaus 2021 metų finansinio pajėgumo įvertinimo“, Taryba n u t a r i a:

Konstatuoti, kad ūkio subjektų AB „Amber Grid“, AB agrofirmos „Josvainiai“, UAB Gren Lietuva, AB „Klaipėdos nafta“, UAB GET Baltic, UAB „Intergas“, UAB „SG dujos“ ir
UAB Baltpool 2021 m. finansinis pajėgumas vertinamas kaip pakankamas reguliuojamai veiklai vykdyti.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkas	Renatas Pocius